text: Kongehuset støtter to sønderjyske projekter
  08 december 2015 kl. 21.36
  Dronning Margrethes og Prins Henriks Fond donerer i alt 120.000 kroner til Kulturhistorie Tønder og Ribe Kunstmuseum.
  Museum Sønderjylland Kulturhistorie Tønder, bedre kendt som Tønder Museum, modtager et bidrag på 20.000 kroner til et bogprojekt om knipling.
  Ribe Kunstmuseum kan se frem til en donation på 100.000 kroner. Pengene skal bruges på en vandreudstilling i anledning af Reformationsjubilæet i 2017.
  Dronning Margrethes og Prins Henriks Fond støtter kulturelle, videnskabelige og sociale formål.
  På Kongehusets hjemmeside kan du se, hvilke projekter, der har fået støtte.
  